CELEX: 32016R1453
Language: bg
Date: 2016-09-05 00:00:00
Title: Регламент за изпълнение (ЕС) 2016/1453 на Комисията от 5 септември 2016 година за изменение на Регламент (ЕО) № 1210/2003 на Съвета относно определени специфични ограничения върху икономическите и финансовите отношения с Ирак

6.9.2016   
            
            
               BG
            
            
               Официален вестник на Европейския съюз
            
            
               L 238/1
            
         РЕГЛАМЕНТ ЗА ИЗПЪЛНЕНИЕ (ЕС) 2016/1453 НА КОМИСИЯТА
   от 5 септември 2016 година
   за изменение на Регламент (ЕО) № 1210/2003 на Съвета относно определени специфични ограничения върху икономическите и финансовите отношения с Ирак
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1210/2003 на Съвета от 7 юли 2003 г. относно някои специфични ограничения на икономическите и финансовите отношения с Ирак и за отмяна на Регламент (ЕО) № 2465/96 (1), и по-специално член 11, буква б) от него,
   като има предвид, че:
   
               (1)
            
            
               В приложение III към Регламент (ЕО) № 1210/2003 са изброени институциите, корпорациите и агенциите, физическите и юридическите лица, органите и образуванията от предишното правителство на Ирак, обхванати от мерките за замразяване на средства и икономически ресурси, намиращи се извън Ирак към дата 22 май 2003 г., съгласно посочения регламент.
            
         
               (2)
            
            
               На 30 август 2016 г. Комитетът по санкциите към Съвета за сигурност на Организацията на обединените нации реши да извади четири образувания от списъка на лицата и образуванията, по отношение на които съгласно параграфи 19 и 23 от Резолюция 1483(2003) на Съвета за сигурност на Организацията на обединените нации следва да се прилагат мерките за замразяване на средства и икономически ресурси.
            
         
               (3)
            
            
               Поради това приложение III към Регламент (ЕО) № 1210/2003 следва да бъде съответно изменено,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение III към Регламент (ЕО) № 1210/2003 се изменя в съответствие с посоченото в приложението към настоящия регламент.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 септември 2016 година.
      
         
            За Комисията,
         
         
            от името на председателя,
         
         
            Началник на Службата за инструментите в областта на външната политика
         
      
   
   
      (1)  ОВ L 169, 8.7.2003 г., стр. 6. Регламент, последно изменен с Регламент (ЕС) № 131/2011 (ОВ L 41, 15.2.2011 г., стр. 1).
   
      ПРИЛОЖЕНИЕ
      В приложение III към Регламент (ЕО) № 1210/2003 се заличават следните вписвания:
      
                  а)
               
               
                  
                     
                                 „5.
                              
                              
                                 Iraqi Airways Company (известна също като: a) Iraq Airways Company, б) Iraqi Airways, в) Iraq Airways, г) IAC, д) I.A.C.)“;
                              
                           
               
            
                  б)
               
               
                  
                     
                                 „29.
                              
                              
                                 DIRECTORATE-GENERAL OF GOVERNORATE ELECTRICITY DISTRIBUTION. Адрес: P.O. Box 20107, New Baghdad Aqaba Bin Nafii Square, Baghdad, Iraq.“;
                              
                           
               
            
                  в)
               
               
                  
                     
                                 „35.
                              
                              
                                 ELECTRONIC INDUSTRIAL COMPANY. Адрес: P.O. Box 11359, Za'afaraniya, Baghdad, Iraq.“;
                              
                           
               
            
                  г)
               
               
                  
                     
                                 „74.
                              
                              
                                 LIGHT INDUSTRIES COMPANY. Адрес: P.O. Box 164 Baghdad, Za'Afaraniya, Baghdad, Iraq.“